钦定古今图书集成/理学汇编/字学典/第051卷 > 《徐官古今印史》 > 《孔子书》
## 钦定古今图书集成/理学汇编/字学典/第051卷 > 《徐官古今印史》 > 《孔子书》

于。乎。有！《吴》。《延櫾陵
檃君》。子法之。墓
官。按陶九成云：“先圣孔子采摭”，旧作缘饰篆文，“天授
其灵，刱物垂则。”今传于世者，《比干墓铭》与《季札碑》是
也。比干墓在卫州汲县，季札墓在常州江阴县。《比干
墓铭》开元中，游武之奇耕地得铜盘，有文曰：“左林右
泉，后冈前道，万世之宁，兹焉是宝。”共十六字，书史有
之，后之人翻为楷书，非复古篆矣。尚有数字散见于
锺鼎诸书，兹不复载。《季札碑》曰：“於乎有吴延陵君子
之墓。”总十字，皆古书，与大篆相类，生动而神冯，识者
见之，咸谓其非今世物也。或曰：历代绵远，其文残缺，
唐元宗敕殷仲容摹拓其本，大历十四年润州刺史
萧定重刊于石者。吾子行亦尝疑此，故其言曰：“按古
法书，止云‘於乎有吴君子’”而已。篆法敦古，似乎可信。
今此碑增入“延陵之墓”四字，除“之”字外三字是汉人
方篆，不与前六字合云云。官谓“延陵墓”三字实敦古，
无足疑者。盖孔子之书，参用《仓》《史》二文，故方圆不同。
独不观孔子之言曰：“一贯三为王。”而王字篆亦方正，
岂可以其体方而遂疑其非邪？吾友林子孔承烈，广
人也，掌教江阴，尝惠我以拓本。今特临书于此，俾遐
方僻壤得见孔子之心画，亦足以醒人心目。原本字
大尺馀，今减小之者，以便览云。嗟乎，予阅古法书多
矣，若先秦古文，仅见《大禹碑》《石鼓文》及此刻耳，此外
不多得也。古人云：“宝书须宝德。”德之盛，孰有过于吾
夫子者哉？后世有得是书者，其尚宝之与！